Source: https://www.007sport.ro/sambata-se-disputa-meciurile-din-etapa-a-saptea-a-diviziei-a1/
Timestamp: 2020-05-28 03:30:44+00:00

Document:
Sâmbătă se dispută meciurile din etapa a șaptea a Diviziei A1
Volei masculin: Sâmbătă, 30 noiembrie, se dispută meciurile din etapa a șaptea a Diviziei A1
Data: 28 noiembrie 2019, 21:47 | Autor: Nănuț Mădălina
Sâmbătă, 30 noiembrie, se dispută meciurile din etapa a șaptea a Diviziei A1 la volei masculin. Liderul competiției, CSM Arcada Galați, va juca pe terenul formației CS Unirea Dej, de la ora 18:00.
CSM Arcada Galați conduce în Divizia A1 cu 18 puncte, având 6 victoriii și o înfrângere, în timp ce formația CS Unirea Dej, ocupă locul 6 cu 10 puncte, 3 victorii și 3 înfrângeri.
ACS Volei Municipal Zalău primește vizita formației CS Știința Explorări Baia Mare, în etapa a șaptea. Partida se va disputa sâmbătă de la ora 18:00, în Sala Sporturilor ”Gheorghe Tadici”.
În clasament, Volei Municipal Zalău ocupă locul 2 cu 15 puncte, 5 victorii și o înfrângere, iar CS Știința Explorări Baia Mare ocupă locul 7 cu 6 puncte, 2 victorii și 5 înfrângeri.
Ocupanta locului 3, SCM U Craiova se va deplasa în etapa a 7-a la Cluj. Meciul dintre CS ”U” Cliuj și SCMU Craiova va începe la ora 16:00, în Sala Sporturilor ”Horia Demian”.
Prețul unui bilet de intrare la meci este 10 lei, studenții și pensionarii au 50% reducere, iar elevii intră gratuit pe baza carnetului. Persoanele care își achiziționează bilet pentru primul meci vor putea intra cu același tichet și la al doilea joc. De la ora 14:00, echipa de volei feminin CS ”U” NTT Data Cluj primește vizita formației CS Rapid București, partidă ce contează pentru etapa a IX-a a Diviziei A1 feminin.
SCM U Craiova a acumulat 14 puncte în clasament, 5 victorii și o înfrângere, iar CS ”U” Cluj ocupă locul 9 cu 2 puncte, o victorie și 5 înfrângeri.
CS Dinamo București va juca meciul din etapa a 7-a, pe teren propriu, în compania formației CS UV Timișoara. Meciul va începe la ora 12:00 în Sala Dinamo. După 6 etape, CS Dinamo București ocupă locul 4 cu 14 puncte, 5 victorii și o înfrângere, iar CSU UV Timișoara se clasează pe locul 8 cu 3 puncte, o victorie și 5 înfrângeri.
Tot în etapa a 7-a, CSM Câmpia Turzii primește vizita formației SCM Gloria Buzău. Confruntarea va avea loc de la ora 18:00, în Sala Sporturilor Ioan Stanatiev. CSM Câmpia Turzii ocupă ultimul loc în Divizia A1, locul 10 cu 1 puncte, iar SCM Gloria Buzău a acumulat 10 puncte și se situează pe locul 5.
Program etapa a 7-a în Divizia A1 la volei masculin:
CS Dinamo București – CS UV Timișoara, ora 12:00
CS ”U” Cluj – SCM U Craiova, ora 16:00
CSM Câmpia Turzii – SCM Gloria Buzău, ora 18:00
CS Unirea Dej – CSM Arcada Galați, ora 18:00
ACS Volei Municipal Zalău – CS Știința Explorări Baia Mare, ora 18:00
Volei feminin: Program etapa a noua in Divizia A1
Volei masculin: Victorie în minimum de seturi pentru SCM U Craiova la Cluj

References: CSM 

CSM 
 CSM 
 CSM 

CSM 
 CSM